**Служба сщмч. Петру, митрополиту Крутицкому**

 **На великой вечерне:**

*На Господи воззвах: на 8, глас 4, подобен: Яко добля:*

**Храм Божий себе соделав,/ священномучениче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ Православия столп неколебимый явился еси,/ яко сотвори тя Христос утверждение/ всем, в раздорех мятущимся,/ и стену верным во время безверия,/ ограждение пастве российстей/ и врата истинныя Церкве показа тя,// Егоже моли спастися нам.**

**Слову Божию последовав,/ священномучениче Петре,/ пастырь быв, яко агнец заклался еси/ и, живоносным зерном в земли нашей сокрывся,/ многий плод Богу принесл еси,/ сохранив верныя люди от зла разделений,/ яко лоза многорозгная,/ уподобився во всем Христу,// Егоже моли спастися нам.**

**Подобно пророком во изгнаниих скитаяся,/ апостольски пожил еси,/ ничтоже имеяй и вся содержаяй,/ священномучениче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ древним святителем в ревности последуя,/ новым мучеником/ кончиною соединился еси,/ во всем житии твоем Богу послужив,// Егоже моли спастися нам.**

*Ины стихиры, глас 6, подобен: Все отложше:*

**Все возложив на Бога упование,/ святителя Тихона послушался еси,/ сан святительский приемь,/ и тому во всем последовал еси,/ в гонениих взывая:/ потщимся веру Православную сохранити/ в любви и смирении,/ и небоязненный исповедник явился еси,/ мы же, воспевающе веру твою, зовем://** [**моли Бога**](https://zapiski.elitsy.ru/church/gospod-bog-i-spas-nash-iisus-hristos?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%BC%D0%BE%D0%BB%D0%B8%20%D0%91%D0%BE%D0%B3%D0%B0) **о нас.**

**Все отложив человеческое мудрование,/ воли Божией/ всецело предался еси, глаголя:/ житие мое страдание есть,/ егоже дни преходят,/ единаго же боюся:/ верных в смуту ввести,/ сего ради местоблюстительства не отрекаюся,/ мы же, воспевающе крепость твою, зовем: \** [**моли Бога**](https://zapiski.elitsy.ru/church/gospod-bog-i-spas-nash-iisus-hristos?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%BC%D0%BE%D0%BB%D0%B8%20%D0%91%D0%BE%D0%B3%D0%B0) **о нас.**

**Вся отразив стрелы лукаваго,/ раскольников лживая уверения,/ братий неприятие и неповиновение,/ наветы скоро судящих,/ клевету безбожник, раздоры устрояющих,/ соблазны, устрашения и мучения,/ вся Церкве ради претерпел еси,/ мы же, воспевающе мудрость твою, зовем: \** [**моли Бога**](https://zapiski.elitsy.ru/church/gospod-bog-i-spas-nash-iisus-hristos?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%BC%D0%BE%D0%BB%D0%B8%20%D0%91%D0%BE%D0%B3%D0%B0) **о нас.**

**Вся претерпев темницы и заточения,/ мир душевный и кротость приумножил еси,/ до смерти терпением богоборцы удивляя,/ и архипастыри смиренно увещавая,/ и призывая раскольников кротко к покаянию,/ и о мире Господа прося:/ да будут вси едино,/ мы же, воспевающе смирение твое, вопием:\моли Бога о нас.**

*Слава: глас 6.*

**Кто тебе не ублажит,/ священномучениче Петре,/ всем бо вся был еси:/ архипастырем твердое прибежище,/ верных упование,/ мучеником утверждение,/ радование монашествующим,/ правило веры сомневающимся,/ образ кротости гонимым,/ гонителей грозный обличитель,/ всем же показася свидетель Христов,/ и ныне не остави нас,/ на Небесех моляся\ помиловатися** [**душам нашим**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%B4%D1%83%D1%88%D0%B0%D0%BC%20%D0%BD%D0%B0%D1%88%D0%B8%D0%BC)**.**

*И ныне: догматик.*

*Паримии: Нав. 1.1-9, Притч. 6.12-23, Иез. 13.1-11, 14.21-23.*

На литии: *стихира глас 4, подобен: Дал еси знамение:*

**Приял еси Моисеевы знамения:/ жезл, имже народ упасл еси и лжепастыри обличил еси,/ проказу, многия** [**болезни**](https://zapiski.elitsy.ru/special/molitva-ob-istcelenii-vyzdorovlenii-ot-bolezney-serdtca-glaz-raka-zheludka?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%B1%D0%BE%D0%BB%D0%B5%D0%B7%D0%BD%D0%B8) **претерпевый,/ кровь, мученический венец приемый,/ такожде и скрижали закона,/ егоже исполнил еси,/ всею крепостию Бога возлюбивый// и** [**душу свою**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%B4%D1%83%D1%88%D1%83%20%D1%81%D0%B2%D0%BE%D1%8E) **за ближних положивый.**

*На стиховне глас 5, подобен: Радуйся:*

**Радуйся, священномучениче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ Русь Православная ти взывает,/ храмы возсозидающая/ и веру обретающая,/ ейже, на тя взирающе, научаемся,/ твоему смирению подражаем,/ подвиги чтуще/ и тя прославляюще,/ Бога благодарим,\ тебе ради мир нам даровавшаго.**

**Радуйся, священномучениче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ утверждение наше в вере,/ военачальниче изрядный Христов,/ вся претерпети ны научаяй,/ на Бога не ропщуще/ и веру не предающе,/ да явимся вернии сыны Церкве/ и вас, Новомучеников, чада,/ за вся Бога благодаряще,\ мир или гонения нам посылающаго.**

**Радуйся, священномучениче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ и** [**моли Христа**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%BC%D0%BE%D0%BB%D0%B8%20%D0%A5%D1%80%D0%B8%D1%81%D1%82%D0%B0) **Человеколюбца/ о Отечестве нашем,/ да оградит Церковь Свою от раздоров/ и светом Евангелия Русь просветит,/ возрастити чада наша/ в вере сподобит,/ даруя пастыри и учители премудрыя/ и Святыя Руси ниспосылая,/ да едиными усты/ вси Тому воспоим:\ Господи, мир Твой даждь нам.**

*Слава: глас тойже, самогласен.*

**Ликуй, граде Москво,/ прославляя новаго митрополита Петра,/ не в тебе, но неведомо где погребеннаго,/ просиявшаго же подобно древнему твоему святителю:/ той единению страны послужи,/ сей разорителей ея обличи;/ той власть святительскую возвеличи,/ сей в темницах власть любве яви,/ но якоже и той/ едино упование всея Руси быв,/ ю прослави,/ и ныне со всеми святители московскими\ за ны молится.**

*Тропарь, глас 2:*

**Божиим смотрением к святительскому служению/ святым Патриархом Тихоном призванный,/ стаду Христову явился еси страж неусыпный/ и защитник небоязненный,/ священномучениче Петре./ Жестокая заточения и дальняя изгнания,/ страдание и смерть от богоборцев претерпел еси./ Венец мученический прияв,/ на Небеси ныне радуешися./ Моли милостиваго Бога,/ да сохранит Церковь нашу от нестроений,/ единомыслие и мир людем Своим дарует// и спасет души наша.**

*Ин тропарь, глас 5:*

**Камень Российския Церкве,/ адовыми враты не одоленныя,/ явился еси, архипастырю Петре,/ услышавый Божий/ святителем Тихоном возвещенный глас:/ паси овцы Моя,/ во едином стаде их соблюдая/ и душу за них полагая,/ и, сия вся исполнив, отче,\ моли спастися душам нашим.**

 **На утрене:**

*По 1-м стихословии седальны:*

**В лютая времена злобы сатанинския призван был еси на служение соблюсти паству Земли Русския, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**; прииди и ныне невидимо и виждь беззаконие и лесть, во градех наших не оскудевающия, и молися, да обратятся люди русстии к Богу.**

*Слава и ныне:*

**Великия милости Твоя поминающе, Пресвятая Владычице, отвращаемся гордости и блуда, врагом всеваемых, с любовию Тя, Чистая, призывающе.**

*По 2-м стихословии седальны:*

**Себе отверг, Христу последовал еси и непреборимь злобою сатанинскою явился еси, егда прельстишася многия, темже и нас льстиваго избави соблазнов, наставниче духовный, учителю, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, защити, вразуми и в вере утверди ны.**

*Слава и ныне:*

**О Всемилостивая Госпоже, покрый нас от всякаго зла, и бесовских обстояний, и тьмы страстей, о нас усердно к Богу взывающи, едина Заступнице.**

*По полиелеи седальны:*

**Ликует Церковь Небесная и земная, славят тя Ангели, подвижника веры, еюже Бога на земли яве узре, святе, мучеником сотаинника и сомученика, пастыря, от погибели люди избавльшаго, мы же, земнии, предстателя тя величаем, Бога благодаряще, дивнаго во святых Своих.**

*Слава и ныне:*

**Земным неразумеваемая, Ангелом недостижимая, Бога родивши, Девою превышши всех пребываеши, и до нас достигаеши покровом Твоим, мы же, разумеюще милость Твою, Бога благодарим, дивнаго в силе Своей.**

*Степенна: 1-й антифон 4-го гласа.*

*Прокимен:* Честна пред Господем смерть преподобных Его.

*Стих:* Что воздам Господеви о всех, яже воздаде ми;

*Всякое дыхание: Евангелие от Матфея, зачало 36.*

*По 50-м псалме стихира, глас 6.*

**Святая двоице,/ предстоящая Господню Престолу,/ святителие Тихоне и** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ вашим до крове страданием дивимся/ и сего болий подвиг воспеваем,/ вы бо, вземше на рамена многия тысящи овец,/ страждуще с ними, кающеся и молящеся,/ за коегождо Богу дасте ответ,/ всех бо любовию вместисте,/ и нам ныне глаголите:/ приидите, сердца наша отверсты вам;/ темже мы, чада ваша,// радующеся вас прославляем.**

**Канон священномученика Петра глас 6.**

***Песнь 1.***

***Казньми во Египте/ Моисей фараона обличи/ и тому невразумлену/ морскую пучину разверзе жезлом своим/ властию Богом данною,/ Израиль же гонителя видев погибель/ песнь Избавителю вопияше:\ славно бо прославися.***

**Единый вождь земли Русския быв, якоже Моисей, / шатания и мятежи претерпел еси, / пустынная скитания с народом разделил еси, / ныне** [**славу Божию**](https://zapiski.elitsy.ru/church/gospod-bog-i-spas-nash-iisus-hristos?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D1%81%D0%BB%D0%B0%D0%B2%D1%83%20%D0%91%D0%BE%D0%B6%D0%B8%D1%8E) **яве зря, за ны молишися.**

**Едино упование седми тысящ во Израили имя Илиино бысть, / такожде и народ наш, тя жива ведая, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, правыя веры не отступаше, / мы же вемы тя, на Небесех живущаго и о нас молящагося.**

**Стяжал еси, первоверховному тезоимените, того веру, / Иоаннову любовь, / Иаковлеву ревность, / якоже Павел к пастве взывая: /подражайте мне, яко аз Христу.**

*Богородичен:* **Пророчески предвозвещенная Дева, Мати Божия, / апостолом позналася еси, / святителем божественная Помощница и всем христианом непостыдный** [**Покров**](https://zapiski.elitsy.ru/church/pokrov-presvyatoy-bogoroditcy-ikona-bozhie-materi?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%BE%D0%BA%D1%80%D0%BE%D0%B2)**.**

***Песнь 3.***

***Лук сильных изнеможе,/ мучеников же не престаше песнь:/ несть свят яко Господь,// Той судит концем земли.***

**От Бога безунывностию украшен,/ до смерти никогда же отчаялся еси,/ священномучениче, глаголя:/ вся страдания претерпех,/ но вем, яко Господь мя не оставляет,/ даруя душе мир;/ ныне же ты нас\ молитвою не остави.**

**От юности сыновне всюду/ Церкви послужив, отче,/ святительство приемь, взываеши:/ послушная чада/ Преданий церковных будите,/ взирающе на отвергшия их/ предатели и раскольники,/ и послушанием Истине\ противляйтеся льсти и гордыне.**

**Во всяком деле/ Бога пред собою зря,/ паче же первосвятительскаго долга/ величие разумевая,/ Церкви повредити страшился еси,/ темже дара любве/ у Бога просил еси,\ пастырство в ней полагая.**

*Богородичен:* [**Рождество**](https://zapiski.elitsy.ru/church/hram-rozhdestva-hristova-v-vifleeme?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%A0%D0%BE%D0%B6%D0%B4%D0%B5%D1%81%D1%82%D0%B2%D0%BE) **Твое, Богородице,/ чудесно есть,/ отрочество во Святая Святых сокрыто,/ чистота же\ и Божественное избрание непостижны.**

*Седален.*

**Чиста** [**совесть**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D1%81%D0%BE%D0%B2%D0%B5%D1%81%D1%82%D1%8C) **моя есть, смерти же не страшуся, рекл еси, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, темже первосвятительства не оставляю, на возгоревшийся геенский огнь разделений взирая, грех бо расколоучительства не покрывается благочестием, ниже мученическою кровию, вы же, братие, бойтеся разделений и соблазнов, и Бог мира сокрушит сатану под ноги ваши.**

*Слава и ныне:*

**Рече Симеон Пресвятой Марии: / се, лежит Сей Младенец в знамение пререкаемо, / и Тебе Самой оружие пройдет душу. / Мы же вопием: радуйся, Благодатная.**

***Песнь 4.***

***О таинство смотрения Божия;/ и лето посещения Господня,/ освящение кровьми нашея земли,/ утверждение Церкве,/ во гладе, огне, проказе и брани/ изшел еси на спасение людей Твоих,// слава силе Твоей, Господи.***

**Яко Божий призыв, патриарший глас услышав, / предателем быти не восхотел еси, / многим же святителем убиенным, / провидел еси мученическую кончину свою / и, Крест взем, Христу последовал еси.**

**Тя призывая, рече Патриарх: / ты еси Петр, монашество твое будет глад и каменный пол темниц, / святительство — во изгнаниих, / храм же твой Небеса явится / и сослужители Ангели.**

**Святителя Тихона первый помощник был еси / и по смерти** [**Промыслом Божиим**](https://zapiski.elitsy.ru/church/gospod-bog-i-spas-nash-iisus-hristos?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D1%80%D0%BE%D0%BC%D1%8B%D1%81%D0%BB%D0%BE%D0%BC%20%D0%91%D0%BE%D0%B6%D0%B8%D0%B8%D0%BC) **преемник, / тому последовал еси, взывая: / Церковь Небесным живет и к Богу приводит, / властем же земным не противится, / яко Пилат бо власти не имут, / аще не дано было бы им свыше.**

*Богородичен:* **В храм яко Невеста введена была еси / и, Неневестная пребывши, Бога родила еси, / от века, Мати, избранная / и от младенства, Дево, призванная.**

***Песнь 5.***

**Ныне видим свет утренния зари,/ светлее солнца просиявших святых,/ имиже нощь брани пришедшее со Исаией возопиим:/ правде научитеся вси земныи,/** [**Господи Боже**](https://zapiski.elitsy.ru/church/gospod-bog-i-spas-nash-iisus-hristos?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%93%D0%BE%D1%81%D0%BF%D0%BE%D0%B4%D0%B8%20%D0%91%D0%BE%D0%B6%D0%B5) **наш, мир даждь нам.**

**Миротворец был еси, глаголя: / вопли верных услышите, / и не дадите Божие кесареви, / и члены Тела Церкве не отсекайте, / расколы бо не врачуются, / но да будем вси едино.**

**Раздоры творящим взывал еси: / еда разделися Христос; / кто убо есть Петр, кто ли же Павел; / един Господь, едина вера, едина Церковь, / да будем едины в союзе мира.**

**Церковь Христову како обновити восхотели есте, / иного бо основания положити невозможно есть, / ты, отче, рекл еси / Патриарха предателем и преданий хулителем, / и многия от сетей спасл еси.**

**Яко Гефсиманскую чашу / местоблюстительство приял еси, / раскольником противостав, смуту творящим, / на Голгофу возшел еси, /**[**волю Божию**](https://zapiski.elitsy.ru/church/gospod-bog-i-spas-nash-iisus-hristos?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%B2%D0%BE%D0%BB%D1%8E%20%D0%91%D0%BE%D0%B6%D0%B8%D1%8E) **на земли совершити.**

*Богородичен:* **Благовестия архангельскаго сподобившися / и небесная земным совокупльши, Дево, / выну Благовестница христианом являешися / во утешение и обетование грядущаго Царствия.**

***Песнь 6.***

***Ионово чудесное избрание/ очищению во чреве китове/ нас трепетно молити научает:/ званым сущим избранным нам явитися/ тлению временному и промыслительному// и спасительному совоскресению.***

**Святителем Московским последуя,/ первее со Христом быти/ потщался еси, владыко,/ и с народом Божиим,/ и сим оружием\ гонителей победил еси.**

**Правды искал еси,/ Церковь Православную защищая,/ и смирением**

 **своим/ лесть и лукавство\ сынов отца лжи отгнал еси.**

**Расколы безбожник обличая,/ злобою покрывающих злобу,/ отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ вмале не уступил еси кознем их,\ мудро правя Слово Истины.**

**Клеветы многия устрояху/ мнящии Церковь разорити,/ ты же лукавая коварствия вся/ разорил еси,/ первосвятительства до смерти не отрекся,/ ведая Истиннаго Главу,\ Церковь Свою соблюдающаго.**

*Богородичен:* **Зряща Тя, рождшую Царя и Владыку и Творца мiра, умолкаем, Дево Чистая.**

*Кондак, глас 4:*

**Дух мирен и кроток стяжав,/ твердое упование на милосердие Божие имея,/ блюститель верный Церкве Российския/ и исповедник Христов явился еси,/ священномучениче Петре,/ присный о нас пред Богом предстателю// и молитвенниче о душах наших.**

*Ин кондак, глас 7.*

**Скорби, труды и болезни,/ суд людской немилостивый/ претерпел еси,/ первосвятителю Петре,/ но сих не устрашился еси,/ Единому Судии чист пребывая,/ Тому ныне предстояй,/ молися о нас,\ прославляющих тя.**

*Икос*

**Крепок в трудех был еси, первосвятителю, / в ранах терпелив, в темницах свободь, / глад, зиму и наготу понеся, / обаче укоряемь благословляше, / хулимый моляшеся, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, / темже наказуемь не умираше / и умершим почитаемь жив явися, / в нищете многия обогащая, / во всем слугою Божиим быв, / ныне же Христу молися о нас, прославляющих тя.**

***Песнь 7.***

***Како огненная пещь/ Богови приобщение бысть,/ попаление кумиротворения,/ отцем верности исповедание,/ Божией правды прозрение,/ яко близится падение Вавыилонское,/ отроков же во веки воспоется песнь:/ отец и наш Боже благословен еси.***

**Житие твое бысть яко умирание на Кресте, / всеми бо уды страдал еси, / солнца многия лета не видяй, / смрадом дыша, пищи и одра лишение терпя, / непрестанно же моляся: / Боже, благословен еси.**

**С разбойники заточен и с паствою разлучен был еси, / никакоже уступил еси, работати мучителем отвергаяся, / отцем же святым подобяся и вопия: / Боже, благословен еси.**

**Окрест ненавидимь, паствою же любимь, к ней взывал еси: / не оставите верности преданием отцев, / в подвизех и мучениих молящеся: / Боже отец наших, благословен еси.**

**Гласа твоего к народу боящимся и прещения умножающим, / благами же земными соблазнити тя хотящим, / рекл еси, отче: / не может христианин предателем быти.**

*Богородичен:* **Бога родила еси / и, како Той умираше, видела еси, при Кресте стоящи, / Дево, правило мучеников, / моли о всех, Честному Древу кланяющихся и Тя почитающих.**

***Песнь 8.***

***Вострепеташа халдее,/ Единаго Бога не познавшии,/ убивающее бо утвердиша живот/ и пламенем низведшее живоносный ток,/ песнь из огня яве слышаша:/ благословите сынове человечестии Господа,// пойте и превозносите во вся веки.***

**Смерти твоея ищущии и не обретшии, / Богу, укрепляющему тя, / о сей лживо поведаша, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, / послежде грех убийства твоего совершиша, / уготова бо тебе Господь мученический венец, / Его превозносити во веки.**

**Гонителем, устрашающим страданьми и затвором, / отвещал еси, отче: / не могу преступити клятвы Церкви и Патриарху, / не мните якоже един аз есмь, / со мною бо пребывает в молитвах вся паства, / еяже ради живу и умираю.**

**Непримиримаго врага рекшии тя, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, / всем любовь явльшаго, убивают, / ты же живота вечнаго сподобися и Церковь украси, / народ же в вере утверди, / превозносящий о тебе Господа во веки.**

**Всем житием твоим Церкви послужив, / смертию новый дар той приносиши, / гонителей обличая и Христа являя, / мы же последуем ти, / о земных не пекущеся по словеси твоему / и превозносяще Христа во веки.**

**Глаголют беззаконии: / туне страдаеши, ничтоже бо можеши делати, / не лучше ли местоблюстительства отрещися, / ты же отвеща: / не аз его избрах, / претерпевый же до конца спасется.**

*Богородичен:* **Воспеваем Успение Твое, Мати Воскресшаго из мертвых, / и со апостолы молим: / с нами до скончания века пребуди.**

***Песнь 9.
Твоих, Богородице, глаголов/ видим исполнение:/ низложение сильных и вознесение смиренных,/ темже в храмех и темницех,/ в печалех и радостех, в гонениих и мире// Тя, Матерь Света, величаем.***

**Торжествуем радостно, / тя имуще пастыря и отца, / о чадех молящагося, / и величаем непрестанно, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, / Российския Церкве похвало.**

**Возлюбим** [**друг друга**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%B4%D1%80%D1%83%D0%B3%20%D0%B4%D1%80%D1%83%D0%B3%D0%B0)**, братие, / вси бо есмы сродницы Новомученик святых / и Христос есть посреде нас, / Егоже не престает святитель Петр молити.**

**Пасхальныя радости исполняемся, / священномученика торжествующе память, / и** [**друг друга**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%B4%D1%80%D1%83%D0%B3%20%D0%B4%D1%80%D1%83%D0%B3%D0%B0) **обымем, и вся простим, / того моляще радости небесныя и нам сподобитися.**

*Богородичен:* **Светися, светися, Земле Русская, / дивный бо святый в тебе возсия, / Ты же, Чистая, красуйся, Богородице, / о прославлении предстательства Твоего.**

*Светилен*

**Егда в темнице бе, святителю** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, / имя твое, всюду поминаемое, / Землю Русскую во единении сохрани, / ныне же тебе пребывающу на Небесех, / мы, тя призывающии, / великия милости сподобляемся, / моли спастися нам.**

*Богородичен:* **О мнозе моляще Тя, / вящших сподобляемся, / славословити же Тя, Дево, хотяще, / дар обретаем преизобилен мира и радости Божественныя, / темже величаем, поем, славим, почитаем, ублажаем, превозносим Тя, Богородице.**

*На хвалитех: глас 8, подобен: О преславнаго чудесе:*

**О преславнаго чудесе/ веры твоея, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ яже явися в тебе извещение уповаемых,/ вещей же обличение невидимых,/ еюже загради уста львом/ и угаси силу огненную,/ сия есть победа, победившая мiр,/ темже восхвалим сице веровавшаго,/ прославим Бога, тако благоволившаго,// воспоем Заступницу предстательствующую.**

**О преславнаго чудесе/ упования твоего, отче Петре,/ еже, прием шлем спасения, утвердися/ яко котвою крепкою,/ ревности положи начало,/ проповеди дерзновенныя/ и исповедания неуклоннаго,/ темже восхвалим/ сице уповавшаго,/ прославим спасение Обетовавшаго,\ воспоем в скорбех Утешающую.**

**О преславнаго чудесе/ любве твоея, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ яже долготерпит, милосердствует,/ не ищет своих си/ и не мыслит зла,/ всему веру емлет,/ вся уповает, вся терпит/ и николиже отпадает,/ темже восхвалим сице возлюбившаго,/ прославим Спасителя,/ нас искупившаго,/ воспоем Богоматерь,\ Того рождшую.**

**О прославления чуднаго/ твоего, отче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**,/ поем твою крепость,/ восхваляем терпение,/ славим смирение,/ чествуем кротость,/ превозносим мудрость,/ благословим упование,/ ублажаем любовь,/ величаем веру,/ почитаем труды и страдания,/ покланяемся кончине,/ радуемся о предстательстве твоем,/ воспевающе Господа\ и Пречистую.**

*Слава: глас 6, подобен: Тридневен:*

**Преславное днесь созерцайте чудо,/ превышшее ума и словес,/ дивный бо святитель,/ добропобедный мученик,/ щедрый отец, добрый пастырь,/ славный первосвятитель,/ благословенный проповедник,/ богоглаголивый учитель,/ богодухновенный наставник,/ святый священномученик Петр\ является в храме своем нам.**

*И ныне: глас и подобен тойже.*

**Тридневно предпразднуем Ти,/ Богородице Марие,/ ведуще, яко на всякий день/ помогаеши призывающим Тя,/ темже покланяемся** [**рождеству**](https://zapiski.elitsy.ru/church/hram-rozhdestva-hristova-v-vifleeme?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D1%80%D0%BE%D0%B6%D0%B4%D0%B5%D1%81%D1%82%D0%B2%D1%83) **Твоему,/ не лиши нас\ и Небеснаго Твоего Покрова.**

***Молитва.***

**О святый священномучениче** [**Петре**](https://zapiski.elitsy.ru/church/petr-i-fevroniya-muromskie?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%9F%D0%B5%D1%82%D1%80%D0%B5)**, первосвятителю славный Русския Земли, что возглаголем ти языком худым? Веси бо потребное Церкви и стране нашей и помощь яве подаеши, сего ради единаго просим: тебе подобными быти нам помози, ты бо явил еси нам образ Христов, темже тя величаем и радостно славословим усты и сердцем, Бога о тебе благодаряще, ныне, и присно, и во** [**веки веков**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%B2%D0%B5%D0%BA%D0%B8%20%D0%B2%D0%B5%D0%BA%D0%BE%D0%B2)**.** [**Аминь**](https://zapiski.elitsy.ru/retreat_of_coronavirus?partner=elitsyweb&utm_source=Elitsy&utm_campaign=Posts_Elitsy&utm_medium=cpc&utm_content=974096&utm_term=%D0%90%D0%BC%D0%B8%D0%BD%D1%8C)**.**